laion/Wikipedia-Exotic huggingface dataset:
Ahterpiik

Ahterpiik (hollandi achterpiek) on laeva otsmine ruum ahtertäävist ahtripoolseima veekindla põikvaheseinani. Ahterpiiki kasutatakse magevee- või ballastitankina, jahtidel ja paatidel panipaigana. Mereleksikon, 1996. Eesti Entsüklopeediakirjastus.
Avariiplaaster

Avariiplaaster on vahend laeva allveeosa vigastuse tagajärjel tekkinud augu või prao ajutiseks sulgemiseks. Eristatakse pehmeid, poolpehmeid ja jäiku plaastreid. Mereviki: Avariiplaaster Mereleksikon, 1996. Eesti Entsüklopeediakirjastus.
Nikolajev

Nikolajev on venepärane perekonnanimi. Naiste nimevorm on Nikolajeva. 2018. aasta 1. jaanuari seisuga oli Eestis perekonnanimi Nikolajev 495 mehel ja 23 naisel, nimi Nikolajeva 534 naisel. Perekonnanimede levikult oli nii Nikolajev kui ka Nikolajevs 64. kohal. ... https://www.stat.ee/public/apps/nimed/pere/Nikolajev[alaline kõdulink] https://www.stat.ee/public/apps/nimed/pere/Nikolajeva[alaline kõdulink] Nikolajev statistikaameti andmebaasis
Balti liiga

Balti liiga võib tähendada mitut asja: Balti liiga, Balti riikide meeste jalgpalliliiga Naiste Balti liiga, Balti riikide naiste jalgpalliliiga Baltic Basketball League, endine Balti riikide meeste korvpalliliiga Baltic Women's Basketball League, Balti riikide naiste korvpalliliiga Balti liiga, Balti riikide meeste võrkpalliliiga Naiste Balti liiga, Balti riikide naiste võrkpalliliiga Balti liiga, Balti riikide meeste käsipalliliiga Balti Jäähoki Liiga, endine Balti riikide meeste jäähokiliiga Baltic Sea League, meeste ameerika jalgpalli liiga Baltic Dressage League (ratsasport) BESL, Balti e-spordiliiga Balti turniir Eesti-Läti Ühisliiga, naiste korvpalliliiga Eesti-Läti Korvpalliliiga, meeste korvpalliliiga
Urania

Urania (vanakreeka Οὐρανία) oli kreeka mütoloogias astronoomia muusa. Kunstis kujutatakse teda harilikult gloobusega. Urania saidil Theoi.com
Ameerika Semiootika Selts

Ameerika Semiootika Selts (Semiotic Society of America) on semiootikute erialaselts Põhja-Ameerikas. Selts asutati aastal 1975. Selts annab välja ajakirja The American Journal of Semiotics. Selts kasutab oma sümbolina caduceus't, tõlgendades seda kui märgi märki. Selts valib endale igaks aastaks uue presidendi. Presidendid on olnud: Henry Hiz (1976) Eugen Baer (1977) Thomas G. Winner (1978) Max H. Fisch (1979) Allen Walker Read (1980) Richard Bauman (1981) Harley C. Shands (1982) Irmengard Rauch (1983) Thomas A. Sebeok (1984) Donald Preziosi (1985) Michael Riffaterre (1986) Naomi S. Baron (1987) Jonathan Culler (1988) Bennetta Jules-Rosette (1989) Robert Scholes (1990) Linda Waugh (1991) Nancy Armstrong (1992) (David Savan – suri enne kohale asumist 1993) Michael Shapiro (1993) Richard Lanigan (1994) Eugen Baer (1995) Roberta Kevelson (1996) Myrdene Anderson (1997) Jean Umiker-Sebeok (1998) Floyd Merrell (1999) William Pencak (2000) John Deely (2001) Paul Perron (2002) Vincent Colapietro (2003) Cary William Spinks (2004–2005) Joseph Brent (2006) Nathan Houser (2007) Robert Hatten (2008) Thomas Broden (2009) John Coletta (2010) Frank Nuessel (2011) Isaac Catt (2012) André DeTienne (2013) Elliot Gaines (2014) Marcel Danesi (2015) Ted J. Baenziger (2016) Deborah Smith-Shank (2017) Deborah Eicher-Catt (2018) Farouk Y. Seif (2019) Frank J. Macke (2020) Ronald C. Arnett (2021) Seltsi eluaegseteks auliikmeteks on kõik Sebeoki auhinna laureaadid. Need on David Savan (1992), John Deely (1993), Paul Bouissac (1996), Jesper Hoffmeyer (2000), Kalevi Kull (2003), Floyd Merrell (2005), Susan Petrilli (2008), Irmengard Rauch (2011), Paul Cobley (2014), Vincent Colapietro (2018), Nathan Houser (2019), Marcel Danesi (2020). Thomas Sebeok Seltsi koduleht
Imeni M. I. Kalinina

Imeni M. I. Kalinina on alev Venemaal Nižni Novgorodi oblasti põhjaosas Vetluga rajoonis. Asub Voli jõe ääres. Asula tekkis 20. sajandi alguses kartongivabriku juurde ja sai nime Berjozovaja Zavod. Aastal 1938 sai asula nime revolutsionäär Mihhail Kalinini järgi ja alevi staatuse.
Thaleia

Thaleia nime (kreeka keeles 'õitsev') kannab kaks vanakreeka mütoloogia tegelast, mõlemad Zeusi tütred: Thaleia on muusa, komöödia kaitsja. Thaleia on kariid ehk graatsia. Thalia
Tsati keel

Tsati keel (hiina 回辉语 (回輝語) Huíhuīyǔ) on Austroneesia hõimkonna Malaia-Sumbawa keelte rühma kuuluv keel, mida räägivad Hiina Hainani saare lõunaosas elavad tsatid. Erinevalt teistest Austroneesia hõimkonna keeltest on tsati keel toonikeel. Tsati keele kõnelejaid on umbes 3500.
Kariidid

Kariidid ehk hariidid (kreeka keeles charites, ladina keeles gratiae ehk graatsiad) olid antiikmütoloogias ilujumalannad. Kariidide nimed on Aglaia (Sära), Euphrosyne (Rõõmsameelsus) ja Thaleia (Õitseng). Nad olid Zeusi ja Eurynome lapsed. Nad viibisid jumalate, kõige sagedamini muusade, hooride, Aphrodite, Apolloni ja Dionysose saatjaskonnas. Pausanias räägib, et Ateenas austati kaht kariidi, Auxot ja Hegemonet, ja et Spartas austati samuti kaht kariidi, Kletat ja Phaennat. Samuti räägib ta, et kariide on peetud nii Dionysose ja Aphrodite kui ka Heliose ja najaad Aigle lasteks. "Iliases" on Aglaiat nimetatud Hephaistose naiseks, kuid "Odüsseias" ja üldse sagedamini peetakse kariide vallaliseks ning Hephaistose naiseks nimetatakse Aphroditet. Kariididele oli pühitsetud Delfi lähedal Boiootias olev Kephissose jõgi. Kunstnikud kujutasid antiik- ja keskajal kariide sageli, sest tahtsid näidata ideaalset naist. Nendest teostest on näha, millist naist on läbi aegade ilusaks peetud. Kariide on kujutanud näiteks Sandro Botticelli freskol ning Jacques Blanchard, Antonio Canova, Raffael ja Peter Paul Rubens õlimaalil. Vahest tuntuim on Botticelli temperamaal "Primavera".
Goathland

Goathland on küla ja vald (civil parish) Suurbritannias Põhja-Inglismaal Põhja-Yorkshire'i krahvkonnas Whitbyst 11 km edelas North York Moorsi rahvuspargi alal. Goathland asub 150 m kõrgusel merepinnast, kuigi ta ei asu merest kaugel. 19. sajandil sai Goathland kuurordiks. 1835 jõudis külla raudtee. Goathlandis on tänini palju haljasalasid ja kivisillutisega jalgteid. 2001. aasta rahvaloenduse andmetel oli vallas 407 elanikku. Suur osa ümberkaudsetest maadest kuulub Lancasteri hertsogkonda, mis on Briti kuningapere omanduses. Hertsogkonna šoti mustapäised lambad tohivad juba sajandeid külas olevatel ja külalähedastel haljasaladel rohtu süüa. Ajapikku on nad inimestega, sealhulgas Goathlandi külastavate turistidega harjunud ja mõned neist on õppinud inimestelt toitu nuruma. Goathland on seriaalide "Südameasi" ja "Maahaigla" võttekoht. Küla raudteejaamas on filmitud nii "Carringtoni" (1995) kui ka Harry Potteri lugudest tuntud Hogsmeade'i jaamaga seotud episoode. Goathland. North York Moors National Park "2001 Census: Key Statistics: Parish Headcounts: Area: Goathland CP (Parish)". Neighbourhood Statistics. Office for National Statistics "Goathland, near Whitby, England: Heartbeat country". Originaali arhiivikoopia seisuga 19. märts 2011. Vaadatud 21. september 2010. Filming locations for Carrington (1995). IMDb Harry Potter. Bed and breakfast, Goathland, North Yorkshire  Goathland – pildid, videod ja helifailid Wikimedia Commonsis You can see some excellent photographs of Goathland
Belize'i lipp

Belize'i lipp on Belize'i ametlik lipp. Praegune riigi- ja rahvuslipp võeti kasutusele 21. septembril 1981. Lipp on sinine, mille üla ja alaservas on horisontaalsed punased laiud, mis moodustavad 1/10 lipu kõrgusest. Sinise välja keskel on valge sõõr, 3/5 lipu kõrgusest. Valgel kettal on piki välisäärt 50 oliivipuulehte. See tähendab aastat 1950, kui Briti Honduras (Belize'i endine nimi) alustas Suurbritanniast iseseisvumise taotlemist. Keset valget ketast on Belize'i vapp, mis on jagatud kolmeks sektoriks. Vasakul väljal on kujutatud aeru ja sepahaamrit, paremal on saag ja kirves ning all on purjelaev. Kui seda laeva hoolega vaadata, võib näha punast lippu, mis võib olla Briti mereväe sümbol. Vapi all on puu ja selle all Belize'i moto Sub umbra floreo 'Õitsen varjus' (vihje Briti koloniaalperioodile). Vasakul on mulatt hoidmas kirvest ja paremal on mustanahaline hoidmas aeru. Aastatel 1919–1981 oli Belize'i (aastatel 1919–1973 oli nimeks Briti Honduras) lipuks sinine kangas, mille vardapoolses ülanurgas oli Suurbritannia lipp, lehvisel aga koloniaalaegne vapp. Alates 2. veebruarist 1950 oli kasutusel ka mitteametlik lipp, see sarnanes praeguse riigi- ja rahvuslipuga, kuid sellel puudusid punased horisontaalsed laiud. Lipp võeti üle Belize'i Rahva Ühinenud Parteilt (PUP – People's United Party), kuna just see partei oli seisnud autonoomia eest. Belize'i vapp Belize'i lipp andmebaasis Flags of the World (inglise keeles)
Scarborough' ringkond

Scarborough' ringkond oli omavalitsusüksus Suurbritannias Põhja-Inglismaal Põhja-Yorkshire'i krahvkonnas. Ringkonna keskus asus Scarborough' linnas. 2023. aastal ühendati Scarborough' ringkond uue tervikomavalitsusega (Põhja-Yorkshire'i ringkond). Linnad: Filey, Scarborough, Whitby Külad: Goathland http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland
Georg von Holst

Georg von Holst (2. detsember 1824 Viljandi – 25. detsember 1900 Pärnu) oli Eesti vaimulik. Õppis aastatel 1833–1842 Cēsise lähedal asuvas Berzaune Maagümnaasiumis (Livländisches Landesgymnasium zu Birkenruh bei Wenden). Tartu Ülikooli usuteaduskonnas õppis ta aastatel 1842–1846 (sai aastal 1845 hõbeauraha). Oli aastatel 1847–1848 prooviaastal Torma Maarja koguduses Eduard Johann Assmuthi juures. Oli aastatel 1848–1849 koduõpetajaks Tormas Heinrich August Emil Hörschelmanni juures. Ordineeriti 15. jaanuaril 1850 Riias õpetajaks. Oli aastatel 1850–1883 (introdutseeriti 29. jaanuaril 1850) Kanepi Jaani koguduse õpetaja. Elas 1. detsembril 1881 üle atentaadi, milles süüdistas varem tema ärgitusel vallandatud kooliõpetajat ja eesti rahvusliku liikumise tegelast Martin Varest. Oli aastatel 1883–1890 (kutsuti 14. mail ja introdutseeriti 18. septembril 1883) Käina Martini koguduse õpetaja. Jäi aastal 1891 emerituuri. Suri Pärnus. Holst oli tartumurdelise Uue Testamendi teksti redigeerija. Aastal 1889 tegi ta ettepaneku piiblitõlget põhjalikult redigeerida. Tema poeg Robert Heinrich von Holst oli Audru Püha Risti koguduse õpetaja, pojapoeg Walter von Holst oli Pärnu Nikolai ja Rakvere Saksa koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 Liivi Aarma Põhja-Eesti vaimulike lühielulood 1525-1885 Tallinn 2007 Martin Vares "Katkendid minu mälestustest II" Tuna 4/2004, lk 123–137
Robert Heinrich von Holst

Robert Heinrich von Holst (10. veebruar 1858 Kanepi – 23. august 1901 Audru) oli Eesti vaimulik. Algõpetuse sai koduõpetaja käe all. Õppis aastatel 1872–1876 Tartus gümnaasiumis. Oli aastatel 1876–1877 praktikandiks Gütersloh kristlikus gümnaasiumis. Õppis usuteadust aastatel 1877–1879 Leipzigi ülikoolis, aastatel 1879–1881 Tartu Ülikoolis ja aastatel 1882–1883 Erlangeni ülikoolis. Oli prooviaastal Kanepi Jaani koguduses (oma isa käe all). Ordineeriti 7. augustil 1883 Pärnus õpetajaks. Oli aastal 1883 (introdutseeriti 14. augustil 1883) Audru Püha Risti koguduse adjunktõpetaja, aastatel 1883–1901 (introdutseeriti 11. detsembril 1883) sama koguduse õpetaja. Oli aastal 1889 pooleks aastaks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele(õigeusus pettunutele). Oli aastatel 1892–1893 praosti (Julius Leo Immanuel Girgensohni) asetäitja. Oli Liivimaa Sinodi misjonireferent. Oli eestikeelse Uue lauluraamatu kaastööline. Tema isa Georg von Holst oli Kanepi- ja Käina koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 Robert Heinrich von Holst Eesti biograafilises andmebaasis ISIK
Paremjõudude Liit

Paremjõudude Liit (Союз правых сил) oli aastatel 2001–2008 eksisteerinud Venemaa partei. Paremjõudude Liit loodi 1999. aastal valimisliiduna, mille koosseisu kuulus muuhulgas Venemaa Demokraatlik Valik (Демократический выбор России). 1999. aasta Riigiduuma valimistel sai liit 8,52% häältest ja moodustas Riigiduuma fraktsiooni. Paremjõudude Liidu eellasteks olid 1995. aasta valimistel osalenud Venemaa Demokraatlik Valik – Ühendatud Demokraadid (Демократический выбор России — Объединённые демократы, 3,9%) ning 1993. aasta valimistel osalenud Venemaa Valik (Выбор России, 15,5%). Partei asutati 2001. aasta mais. Kaasesimeesteks said Jegor Gaidar, Sergei Kirijenko, Boriss Nemtsov, Irina Hakamada ja Anatoli Tšubais. Detsembris valiti parteijuhiks Nemtsov. 2003. aasta duumavalimistel kogus partei 4 protsenti häältest ja valimiskünnist ei ületatud. Kolm ühemandaadilistest ringkondadest Riigiduumasse valitud partei liiget ühinesid Ühtse Venemaa fraktsiooniga. 2007. aasta parlamendivalimistel sai partei 0,96% häältest, 2008. aasta sügisel võeti vastu otsus laiali minna.
Valdai rajoon

Valdai rajoon on haldusüksus (munitsipaalrajoon) Venemaal Novgorodi oblasti kaguosas. Piirneb idas Tveri oblastiga. Rajoonis on 9 külaasundust (сельское поселение) ja 1 linn. Halduskeskus on Valdai linn. Valdai rajoonis elavad Valdai karjalased. Q126709411
Trossö

Trossö on saar Rootsis Blekinge läänis. Trossöl paikneb Karlskrona kesklinn. Peamine vaatamisväärsus on saare kõrgeimas kohas asuv linna keskväljak, mille ääres on kaks kirikut.
Tšuhnaa

Tšuhnaa (vene keeles чухна́) on vene keeles eestlaste, soomlaste ja teiste läänemeresoomlaste kohta kasutatav väljend. Sõna on tuletatud soomeugrilaste tšuudide nimetusest. Eesti õigekeelsussõnaraamatu (2018) järgi on sõnal "tšuhnaa" halvustav tähendus. Tšuudid Tibla Sõna "Eesti õigekeelsussõnaraamatus". Eesti Keele Sihtasutus. Tallinn, 2018. Sissekanne vene vikisõnastikus
Hekatonheirid

Hekatonheirid (kreeka keeles 'sajakäelised') olid Uranose ja Gaia pojad Briareos, Gyes ja Kottos, saja käe ja viiekümne peaga hiiglased. Uranos aheldas nad ja saatis maa alla Tartarosse. Neid valvas seal skorpionisabaga naisdraakon Kampe. Zeus, kes otsis liitlasi võitluseks titaanidega, tappis Kampe ja vabastas hekatonheirid. Võitluses titaanidega said hekatonheirid sada kivi korraga visata. Pärast Zeusi võitu said neist vangistatud titaanide valvurid Tartaroses.
MOFF

Nokia Mobiilifilmide Festival (MOFF) oli aastatel 2007–2010 peetud veebipõhine Pimedate Ööde filmifestivali alafestival mobiiliga tehtud lühifilmidele. MOFF kasvas välja 2006. aastal pilootprojektina läbiviidud esimesest Eesti mobiilifilmist „Zombie-Võlur", mis võeti üles PÖFFi ajal. 2008. aastal jõudis MOFF CNNi saatesse "The Screening Room". 2009. aastal pärjati MOFF üritusturunduse müügiedenduse kategoorias Kuldmuna auhinnaga. "Mobiilifilmi võib teha igaüks". Pärnu Postimees. 27. oktoober 2010. Vaadatud 11. oktoobril 2024. Neljandat aastat järjest toimuv Nokia mobiilifilmide festival (MOFF) on PÖFFi alafestival, mille eesmärk on ärgitada huvi filmitegemise vastu, näidata, kui lihtne on oma filmiideed ellu viia, ja hinnata teiste filme. Festival on veebipõhine, mobiilifilme saavad kõik vaadata virtuaalses MOFFi kinosaalis. "MOFFi peaauhinna võitis film "Windowkisser"". Eesti Päevaleht. Vaadatud 11. oktoobril 2024. "MOFF on sisukam kui eemisel aastal". Eesti Päevaleht. Vaadatud 11. oktoobril 2024. "PÖFF ja MOFF lähevad CNNi". Kultuur. 20. detsember 2008. Vaadatud 11. oktoobril 2024. "MOFF osutus kullasooneks". www.ohtuleht.ee. Vaadatud 11. oktoobril 2024. Nokia Mobiilifilmide Festival on PÖFFi uus alafestival, mis kasvas välja 2006. aastal pilootprojektina läbiviidud esimesest Eesti mobiilifilmist „Zombievõlur". Kuna Nokia Eesti ja Pimedate Ööde Filmifestivali korraldajad näevad mobiilifilminduses suurt potentsiaali, siis otsustatigi projekt käsikäes ellu viia. ""Zombie-võlur" sisukokkuvõte". Eesti filmi andmebaas. Vaadatud 11. oktoobril 2024. See on Eesti esimene mobiilifilm, mis on salvestatud telefoniga Nokia N93 Tallinna Pimedate Ööde Filmifestivali ajal. Stsenaarium valmis spetsiaalselt PÖFFi jaoks ja võtted toimusid kinokülastajate silme all. "PÖFF ja MOFF lähevad CNNi". Kultuur. 20. detsember 2008. Vaadatud 11. oktoobril 2024. "MOFF pärjati Kuldmunaga". Äripäev. Vaadatud 11. oktoobril 2024. Kuldmuna-vääriliseks üritusturunduse müügiedenduse kategoorias hindasid nii Eesti kui ka välismaised profid PÖFFi raames toimunud Nokia Mobiilifilmide Festivali MOFF. Koduleht
Kaitseliidu vanematekogu

Kaitseliidu vanematekogu on Kaitseliidu keskkogu valitav korraldav organ, mis koosneb vähemalt 15 kaitseliitlasest, kes peavad olema silmapaistvad riigi- ja avaliku elu tegelasesed. Kaitseliidu vanematekogu esimeheks valiti 25. mail 2013 Ants Laaneots, aseesimeesteks Tiit Tammsaar ja Romek Kosenkranius. Kaitseliidu vanematekogusse kuuluvad Ants Laaneots, Kalev Naur, Tiit Tammsaar, Kaido Kaasik, Mart Reino, Jaak Aaviksoo, Kalev Härk, Aivar Riisalu, Johannes Kert, Romek Kosenkranius, Kalev Härk, Merike Jürjo, Jaan Priisalu, Rein-Karl Loide ja Mati Kepp. Kaitseliidu keskjuhatus Vanematekogu (vaadatud 03.04.2017)
Klapp (ansambel)

Klapp on setu pärimusmuusikaansambel, mille moodustavad Seto Kuningriigi tunnustatud meistrid[viide?] Toomas Valk (parim karmoškamängija 2010, 2008, 2006) karmoškal, Jalmar Vabarna (parim kasatskitantsija 2008, 2006) akustilisel kitarril ja Kristjan Priks (parim kandlemängija 2008) tamburiinidel ja Eesti torupillil. 2009. aasta juulis ilmus ansambli Klapp album "Hopp!".
Klapp

Klapp võib tähendada järgmist: Klapp (tehnika) Klapp (muusika) Klapp (anatoomia) Klapp (ansambel)
KK Välk/Estanc

KK Välk/Estanc on 2007. aasta sügisel loodud korvpallivõistkond. Võistkond osaleb Eesti Meeste teises liigas ning klubi duubelmeeskond teeb kaasa Kossuliigas. 2007–2009: KK Välk 2009–2010: KK Välk/Inglise kolledži spordiklubi 2010–2012: KK Välk/Estanc 2008–2009: Tallinna Rahvaliiga võitjad 2008 ja 2009: Tallinna Meistriliiga 5.–8. koht 2010: Tallinna Meistriliiga Final Four 2011: Kossuliiga 3. koht 2011: Tallinna Meistriliiga Final Four 2011: Kossuliiga Karikafinalist Mihkel Tammo Tambet Toomela Aleksander Aleksandrov Egon Kotsar Toomas Raadik Kristjan Penjam Priit Jürgenson Taavi Õunapuu Imre Saar Cristo Kens Arne Saks Jörgen Õigus Priidik Ulp Madis Vesker Sergei Turkov Aivar Piir Andres Mäe Heino Hõbeoja Margo Liivand
ERKL

ERKL on lühend, mis võib tähendada: Eesti Rahvakultuuri Keskseltside Liit Eesti Rahvakunsti ja Käsitöö Liit (hilisem Eesti Kodutööstuse Edendamise Keskselts) Eesti Rahvuslaste Keskliit Eesti Rahvuslik Konservatiivne Liit
Jaanus Ots

Jaanus Ots (sündinud 20. märtsil 1967 Pärnus) on eesti ärijuht. Ta on õppinud Pärnu I Keskkoolis, Vana-Võidu Sovhoostehnikumis (energeetika eriala), Marketingi Instituudis (marketingi ja müügi eriala). Ta lõpetas Akadeemia Nord marketingi ja reklaami eriala. Peale teenistust Nõukogude armees asutas ta OÜ Pretty, kus töötas tegevjuhina. Hiljem töötas Soome-Eesti ühisettevõttes ostujuhina, aktsiaseltsis Teaspon regionaalse müügijuhina, OÜ Varmontis kinnisvara- ja haldusala tegevjuhina. Alates 2005. aasta novembrist on ta AS Taastusravikeskus Sõprus nõukogu liige, alates 2008. aasta septembrist ettevõtte juhatuse esimees. Alates 2005. aastast on Ots Pärnu linnavolikogu liige, alates 2009. aastast linnavolikogu revisjonikomisjoni esimees. Ta on ka Pärnu Loodusmaja hoolekogu esimees, LC Pärnu Livonia liige ja Kaitseliidu liige. Jaanus Ots on abielus, tal on 4 last. Tema harrastusteks on reisimine, matkamine, sukeldumine (Rescue), kirjandus.
Kvantkeemia

Kvantkeemia on teoreetilise keemia haru, mis kasutab keemias ettetulevate probleemide lahendamiseks kvantmehaanika ja kvantväljateooria abi. Molekulaarorbitaalide teooria
Jakob Wilhelm Reinhold Everth

Jakob Wilhelm Reinhold Everth (11. mai 1775 Kodavere – 6. veebruar 1837 Kodavere) oli Eesti vaimulik. Algõpetuse sai koduõpetajalt. Lõpetas kõrgema linnakooli Tartus. Immatrikuleerus 8. augustil 1797 Jena ülikooli usuteaduskonda, õppis seal aastani 1798. Pärast seda oli koduõpetaja Valga lähedal. Ordineeriti 15. juunil 1804 Tartus õpetajaks. Oli aastatel 1804–1837 Kodavere ja Alatskivi koguduse õpetaja. Everth tundis elavat huvi eesti keele vastu ja püüdis viimasele anda omalt poolt lisa. Ta oli Johann Heinrich Rosenplänteri kaastööline ja on avaldanud kirjutisi "Beiträge'des": "Laul römo ülle" – Schilleri laulu tõlge (Beiträge II, 120–125); neli eesti rahvalaulu Kohtlast (Beiträge III, 104–106); eesti vanasõnad (Beiträge III, 112); lisa Hupeli sõnaraamatule (Beiträge V, 52–56) kolm vaimulikku laulu (tõlked) (Beiträge VI, 101–104); vaimulik laul (Beiträge IX, 151–153) 10 eesti rahvalaulu (Beiträge XVII, 119–128) Jakob Wilhelm Reinhold Everth oli kolm korda abielus. Tema väimees (tütre (teisest abielust) Irene mees) Karl August Hollmann oli Puhja Püha Dionysiuse koguduse õpetaja. Tema kolmanda abikaasa isa Johann Elias Lorenz Schatz oli pastor Alojas, Luke koguduses ja Valga Jaani koguduses. Tema isa Georg Simon Everth oli Kodavere ja Alatskivi koguduse õpetaja, vend Paul Gottlieb Georg Everth oli Maarja-Magdaleena koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 Jakob Wilhelm Reinhold Everth Eesti vanema kirjanduse digitaalses tekstikogus EEVA
Paul Gottlieb Georg Everth

Paul Gottlieb Georg Everth (18. veebruar 1772 Kodavere – 10. mai 1843) oli Eesti vaimulik. Õppis Tartu kõrgemas linnakoolis. Usuteadust õppis ta (immatrikuleeriti 20. oktoobril 1789) aastatel 1789–1792 Jena Ülikoolis ja (immatrikuleeriti 23. mail 1792) aastatel 1792–1793 Göttingeni Ülikoolis. Töötas pärast seda koduõpetajana Valga ümbruses. Ordineeriti 22. märtsil 1797 õpetajaks. Oli aastatel 1797–1843 (introdutseeriti 3. mail 1797) Maarja-Magdaleena koguduse õpetaja, olles 1832. aastast ühtlasi Tartu praostkonna praost ja assessor. Ta on kirjutanud artikli "Beyträg zu Hupels estnischem Wörterbuche", mis ilmus Johann Heinrich Rosenplänteri "Beiträge'des" (XVI, lk. 95–100). Tema isa Georg Simon Everth ja vend Jakob Wilhelm Reinhold Everth olid Kodavere- ja Alatskivi koguduse õpetajad. Die evangelischen Prediger Livlands bis 1918. Böhlau Verlag Köln, Wien 1977 Eesti Biograafiline Leksikon K./Ü. Loodus, Tartus, 1926-1929
Georg Simon Everth

Georg Simon Everth (28. juuli 1740 Hermsdorf – 3. november 1803 Kodavere) oli Eesti vaimulik. Everth sündis Hermsdorfis (praeguse haldusjaotuse järgi Saale-Holzlandi kreisis Tüüringi liidumaal). Õppis usuteadust (immatrikuleeriti 20. mail 1760). Aastast 1765 oli koduõpetaja Eestimaal, s.h Jõhvi Mihkli koguduse õpetaja praost Kochi juures. Ordineeriti õpetajaks 10. juulil 1768. Oli aastatel 1768–1770 Kodavere ja Alatskivi koguduse adjunktõpetaja. Aastatel 1768–1770 oli ta samade koguduste (introdutseeriti 30. mail 1770) õpetaja. Tema äi oli Ambla Maarja koguduse õpetaja Georg Christoph Fuhrmann. Tema vanem poeg Paul Gottlieb Georg Everth oli Maarja-Magdaleena koguduse õpetaja, noorem poeg Jakob Wilhelm Reinhold Everth oli Kodavere ja Alatskivi koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977
Buru regentkond

Buru regentkond (indoneesia keeles Kabupaten Buru) on regentkond (2. järgu haldusüksus) Indoneesias Maluku provintsis. See hõlmab peamiselt Buru saare põhjaosa. Ta piirneb läänes Banda mere ja Lõuna-Buru regentkonnaga, idas Manipa väinaga, põhjas Serami merega ning lõunas Lõuna-Buru regentkonna ja Banda merega. Pindala on 5577,48 km², koos veealadega 7594,98 km². Rannajoone pikkus on 232,18 km².. Praegustes piirides Buru regentkond tekkis, kui 2008. aasta seadusega nr 32 moodustati 1999 moodustatud Buru regentkonna lõunaosast Lõuna-Buru regentkond. Regent (bulati) on 2009. aasta oktoobri seisuga Husni Hentihu, regendi asetäitja Ramli Umasugi. Regentkonna keskus on Namlea. Buru regentkond jaguneb 5 allringkonnaks (ketjamatan): Namlea allringkond (keskus Namlea) Waplau allringkond (keskus Waplau) Waeapo allringkond (keskus Waenetat) Air Buaya allringkond (keskus Air Buaya) Batubuali allringkond (keskus Ilath) Koduleht Ametlik koduleht